
Dorogi Ipartestület 2024/1. sz. hírlevele
Tisztelt Pilis – Vértes - Gerecse Körzeti Vállalkozó Társaink!
Kedves Tagjaink!
Beköszöntött a 2024-es év, tele várakozásokkal elvárásokkal és feladatokkal. A Dorogi Ipartestület az elmúlt évbe ünnepelte megalakulásának 100. évfordulóját. Mi az elkövetkező években is töretlenül végezzük munkaadói és helyi ipart fejlesztő érdekképviseleti munkánkat. 
2024. év 1. sz. hírlevele ennek a munkának a folytatása. Hogy be tudjuk mutatni munkánk hazai és európai fontosságát, egy kis ízelítővel kezdjük, európai foglalkoztatási és szociális hírekkel. Ez üzenet nekünk, hogy a sok kis vállalkozás a biztos alapja a nemzetek gazdaságának. 

Sikerekben Gazdag Új Évet Kívánunk!

1. Európai Foglalkoztatási és Szociális Híradó 
2. Marketingtrendek: a fiataloknál a TikTok a nyerő, a vállalkozásoknál a Facebook
3. Kopogtat az e-nyugta: vége lehet a papíralapú pénztárgépes bizonylatoknak  
4. Ömlött a pénz a SZÉP- kártyákra, de mi lesz a változás után?
Dorog, 2024. január 16.
Üdvözlettel:
Dorogi Ipartestület Elnöksége

Support2SME4SD

Support to SMEs to strengthen Social Dialogue
in the aftermath of the COVID crisis




	Európai Foglalkoztatási és Szociális Híradó

 

Az SMEunited a KKV-kat képviselő európai ernyőszervezet. Az SMEunited elismert európai szociális partner, és közvetlenül részt vesz az európai ágazatközi szociális párbeszédben. A technikai segítséget nyújtó DigiSoc projekt társult partnereként az SMEunited célja, hogy hozzájáruljon nemzeti tagszervezetei, a kkv szociális partnerek nemzeti szintű kapacitásának javításához, hogy ezzel lehetővé tegye számukra a hatékonyabb társadalmi párbeszédbe való bekapcsolódást. A jól működő szociális párbeszéd a sikeres szociális piacgazdaság, valamint a fenntartható foglalkoztatás és a szociálpolitika legmegfelelőbb szintű kialakításának fő eszköze. Ez a havi hírlevél átfogó áttekintést nyújt az EU-szintű szociális párbeszédről és annak főbb eredményeiről, valamint a foglalkoztatási és szociálpolitikai politikák legrelevánsabb dossziéinakaktualitásairól és azok nyomon követéséről, és lehetővé teszi e témák jobb megértését és az azokba való jobb bekapcsolódást.


	


	

	


	Kétoldalú szociális párbeszéd az EU-ban
 

Digitális Eszköz projekt – 2. Klaszter Szeminárium –November 30 &  December 01. 

Az EU ágazatközi szociális partnerei Madridban találkoztak, hogy továbbra is foglalkozzanak a digitalizáció lehetőségeivel és kihívásaival. A találkozó során 4 ország (Spanyolország, Málta, Dánia és Hollandia) szociális partnerei vitatták meg a legjobb gyakorlatok példáit, melyek segítenek a Digitalizációról Szóló Autonóm Keretmegállapodás rendelkezéseinek gyakorlati megvalósításában. A megbeszéléseken megállapították, hogy a mesterséges intelligencia az egyik legnagyobb kihívást jelentő fejlesztés, amely számtalan üzleti lehetőséget kínál, miközben gondoskodni kell az emberi irányítás elvének biztosításáról. A partnerek kiemelték, hogy a Mesterséges Intelligencia eszközök sikeres megvalósítása az alulról felfelé építkező megközelítésen alapul, amely biztosítja az alkalmazottak és a vezetőség konzultációját az ilyen eszközök tervezése és alkalmazása során.

Az „Európai szociális partnerek digitalizációs keretmegállapodásának végrehajtása és a szociális párbeszéd támogatása” projekt részeként az uniós szociális partnerek továbbra is gyűjtik a digitális eszköz használatához kapcsolódó bevált gyakorlatokat, jó példákat, amiket egy külön weboldalon, Európa-szerte összegyűjtenek és publikálnak.

Olvassa el a cikket itt here.
Olvassa el az Európai Szociális PartnerekDigitalizációról szóló Keretmegállapodását itt: here.

Az EU háromoldalú szociális párbeszéde

Szakképzési Tanácsadó Bizottság Plenáris ülés– December4-5. 

A SMEunited részt vett a Szakképzési Tanácsadó Bizottság plenáris ülésén december 4-én és 5-én. A tanácsadó bizottság feladata, hogy a tagállamokkal együttműködve segítse az Európai Bizottságot a politikai/jogalkotási kezdeményezések előkészítésében és azok végrehajtásában. Az ülésen a bizottság tagjai megvitatták a kompetencia fejlesztési utakról szóló bizottsági ajánlást Upskilling Pathways. A gyakorlatban továbbra is nagyon nehéz elérni az alacsony képzettségű felnőtteket, egyre több fiatal esik ki a kötelező oktatási rendszerből. Az ilyen kérdések megkövetelik a különböző közszolgáltatások fejlesztését a munkaerőhiány és a szakképzettségbeli hiányosságok kezelése, valamint a felnőttek és fiatalok munkaerőpiacra jutásának elősegítése érdekében.


A résztvevők megvitatták az Osnabrücki Nyilatkozatot Osnabrück Declarationés a Nemzeti Végrehajtási Terveket, valamint az Európai Oktatási Térség Munkacsoport által készített legjobb gyakorlatok gyűjteményét (Kompendium) is. Az SMEunited üdvözölte a Kompendium egészét, és különösen a szakpolitikai tanulságokat. Az SMEunited azt is javasolta, hogy a következő gyűjteménybe vegyék bele az ágazati perspektívát, az ágazati szervezetek bevonásával. Végül az SMEunited kiemelte, hogy a jól bevált munkahelyek változnak és alkalmazkodnak, kiegészülnek új, sajátos zöld készségekkel, új technológiákkal maguk is a zöld átmenet szereplőivé válnak (például egy vállalkozás megújuló energiaforrásokra tér át).

Ha további részletekre van szüksége a Szakképzési Tanácsadó Bizottság munkájával kapcsolatban, kérjük, lépjen kapcsolatba az SMEunited képzési csapatával.


Nők és férfiak esélyegyenlőségi tanácsadó bizottsága – december 7.

Az SMEunited részt vett a Nők és Férfiak Egyenlősége Tanácsadó Bizottság (ACEO) 60. ülésén december 7-én. Az esemény során a résztvevők megvitatták a ’Szociális párbeszéd szerepe a Fizetések Átláthatóságáról Szóló irányelv rendelkezéseinek végrehajtásában szóló véleményt.

Az SMEunited kiemelte a munkaadók szerepét és azt, hogy mit tesznek nemzeti szinten annak érdekében, hogy a nők és a férfiak részesüljenek az egyenlő értékű munkáért egyenlő bérezés alapelvének eredményeiből. A résztvevők megállapodtak abban, hogy 2024 februárjáig meghosszabbítják a véleményhez való hozzászólások határidejét, és az SMEunited továbbra is gyűjti a bevált gyakorlatokat a tagszervezeteitől.

Ha hozzá szeretne szólni, forduljon az SMEunited szociális ügyekkel foglalkozó csapatához.

Az ACEO tagjai elfogadták a 2024-es munkaprogramot is, amely két véleményre fog majd összpontosítani: A nemek közötti egyenlőségi stratégia nyomon követéséről szóló véleményre, valamint A nemek közötti egyenlőségről és egészségügyről szóló véleményre.
	

	


	Az EU szociális és foglalkoztatási politikája

Magasszintű szeminárium a szociális jogok európai pilléréről – december 5. 

A La Hulpe Nyilatkozat előtt a belga elnökség magas szintű szemináriumot szervezett a Szociális jogok európai pilléréről (EPSR), hogy megvitassák a 2024–2029-es időszak jövőbeli szociális menetrendjét, és megerősítsék, hogy az EPSR a politikai gondolkodás fő iránytűje, a foglalkoztatáspolitika és a szociális ügyek területén.

A december 5-én szervezett szemináriumon az SMEunited kiemelte a saját prioritásait:

· Intézkedések sorára a munkaerőhiány kezelésére.

· A KKV-k támogatása a munkaerőpiac jelenlegi kihívásaihoz és az ikerátmenethez való alkalmazkodásban.

· Eredményesebb és fenntarthatóbb társadalombiztonsági rendszerek az EU-ban

· A KKV-k munkaadói szervezeteinek és szociális partnereinek teljes körű bevonása a nemzeti szintű politikai döntéshozatalba.

A nyilatkozat elkészítésének következő mérföldköve a január 11-12-én Namurban megrendezésre kerülő informális EPSCO találkozó lesz, ahol a tagállamokkal és az érdekelt felekkel vitatják majd meg az EU jövőbeli szociális menetrendjét.


Ha szeretne hozzájárulni az SMEunited véleményéhez, kérjük, tekintse meg az SMEunited december 11-én elküldött „La Hulpe Nyilatkozat – SMEunited vélemény” körlevelét, és ossza meg velünk véleményét legkésőbb január 5-ig.


Európai Munkaügyi Ügynökség Stratégiai Előrejelzés – 2. workshop – december 14

Az SMEunited december 14-én csatlakozott az Európai Munkaügyi Hatóság (ELA) által összehívott Stratégiai Előrejelzéséhez. A három munkaértekezletből álló sorozatmásodik állomásának célja volt egyrészt a piaci egyensúlytalanságok (például munkaerőhiány-,illetve többlet) lehetséges alakulásának beazonosítása, valamint az EURES-szolgáltatások kiigazítására javaslatokat tenni(ez egy együttműködési hálózat, amely a munkavállalók EU-27 országain, valamint Svájcon, Izlandon, Liechtensteinen és Norvégián belüli szabad mozgását segíti elő). Ezen az eseményen az SMEunited emlékeztetett a nemzeti és ágazati szintenegyaránt jól kiépített szociális párbeszéd fontosságára, ami segíthet biztosítani a hatékony politikai döntéshozatalt. A nemzeti szociális partnereknek képesnek kell lenniük arra, hogy közösen dolgozzanak ki intézkedéseket a piaci egyensúlytalanságok kezelésére, mivel ők a legjobb helyzetben vannak a helyzet felméréséhez és megoldási javaslatok előterjesztéséhez.

Ha többet szeretne megtudni az EURES szolgáltatásairól, vagy visszajelzést szeretne adni arról, hogyan szabhatnák azokat jobban az Ön igényeihez, kérjük, lépjen kapcsolatba az SMEunited Szociális ügyek csapatával.
Előretekintés

SMEunited
· Support2SME4SD a DigiSoc projekttel: 3. képzés – 2024.január 17 

Európai intézmények
· Informális EPSCO Namurban – 2024. január 11-12.
· Az EU soros belga elnöksége–Konferencia a méltányos mobilitásról az EU-ban, valamint az Európai Munkaügyi Hatóság szerepéről – 2024január 25.
· Az EU soros belga elnöksége - Magas szintű konferencia a mentális egészségről és a munkáról – 2024. január 30-31.
· Szociális Partnerek Csúcstalálkozója Val Duchesse – 2024. január 31.


	




Ez a tájékoztató a „Kis-és középvállalkozások támogatása a társadalmi párbeszéd erősítésében a COVID-válság után” (Support2SME4SD) projekt része. Ha le szeretne iratkozni erről a hírlevélről, kérjük, írjon a rettich@iposz.hu címre.
Marketingtrendek: a fiataloknál a TikTok a nyerő, a vállalkozásoknál a Facebook
liner.hu

A Marketing Fesztivál jóvoltából kiderült, melyek a legfrissebb marketingtrendek 2024-ben.
Bár a fiatalok körében az Instagram és a TikTok a nyerő (a 14-25 éves korosztály akár 4 óránál is többet lóg a neten), a vállalkozások továbbra is, a vetélytársaival szemben stagnáló felhasználószámú Facebookon kommunikálnak a legtöbbet. 2024-ben a marketingben tehát továbbra is kulcsszerepet kap a közösségi média, azon belül is a rövid és könnyen fogyasztható videókon lesz a hangsúly, de a rövid videók mellett számolni kell a tematikus élő adásokkal és a live adások alatti értékesítésekkel is. Talán mindezek összessége is hozzájárul ahhoz a kutatási tényhez, mely szerint az internetfelhasználók 78%-a már a közösségi médiát használja elsődleges információforrásként.
„A vállalkozások marketingeseinek továbbra sem lesz egyszerű feladatuk. 2024 az alkalmazkodóképesség és az innováció éve lesz.” – mondja Miklovicz Norbert, a Magyar Marketing Fesztivál főszervezője. Továbbra is az eszköztár része például az influenszermarketing (jelen pillanatban a marketingaktív cégek 90%-a használja), de a mikro- és nanoinfluenszerek felé fog fordulni a piac (10-100 ezer követős véleményvezérek). Nemcsak megfizethetőek, hanem az ő hitelességük nagyobb, és a követőtáboruk is aktívabb.
Komoly előnyre tehetnek szert azok a cégek, amelyek kihasználják, hogy a felmérések szerint 2024-re az összes keresés közel 63%-a már hangalapú/diktált lesz. De kifizetődő a fenntarthatóság és a társadalmi felelősségvállalás is, amit a fogyasztók 66%-a díjaz lojalitással vagy vásárlással egy másik „nem felelős” céggel szemben. A szakértők a hosszú és mélyreható szakmai cikkek új virágkorát jósolják 2024-re (amely így hitelesen kitűnhet a rövid tartalmak közül), és az sem meglepő, hogy továbbra is stabilan az e-mail-marketinget tartják az egyik leghatékonyabb marketingcsatornának (a marketingesek közel fele).
Webáruházak, chatbotok, előfizetéses modell

Nagy változás előtt állnak az eddigi ügyfélszolgálati chatbotok, amelyeket immár az AI (mesterséges intelligencia) tudásával felvértezve (pl. betöltött termékinformációk) magasabb vásárlási élményt nyújthatnak. Tovább dübörög szakmai körökben is az előfizetéses üzleti modell. Igaz, az amerikai átlagot még nem értük el, ott átlag 12 előfizetés van háztartásonként, de elkezdődött a szakmai, vállalati szegmensekben is a megújuló fizetési modellre épülő szolgáltatások versenye (pl. előfizetéses szoftverek, exkluzív tartalmak, extra szolgáltatások).
A magyarországi online kiskereskedelem bruttó forgalma némileg (+8,8%) növekedett, de a növekedést a hazánkba beáramló és jobb vásárlási élményt kínáló külföldi shopok hajtják. A tranzakciók több mint felénél utánvéttel fizetnek a vásárlók, és 72%-ban házhoz szállítást kérnek. A magyar webáruházpiac 36 ezer webshopot jelent. Az átlagos kosárérték 17.200 Ft. A vásárlók 60%-a 2024-ben már mobilról vásárol.

A fenti információk a Magyar Marketing Fesztivál szervezői által szerkesztett Marketing Trendriportból származnak. Az eddigi évek alatt mindig teltházas Magyar Marketing Fesztivál 2024. január 25-én, immár 11. alkalommal – a szervezők közleménye szerint -, minden eddiginél erősebb szakmai előadásokkal és tematikus termekkel nyitja meg kapuit a látogatók előtt. Az esemény célja – a hagyományokhoz híven – a 2024-es év várható üzleti és marketingtrendjeinek bemutatása, a vállalkozások, cégvezetők és döntéshozók felkészítése az idei év kihívásaira. Emellett kiállítással és moderált kapcsolatépítéssel készülnek a szervezők. A rendezvény részletes programja a www.marketingfesztival.hu oldalon érhető el.

Kopogtat az e-nyugta: vége lehet a papíralapú pénztárgépes bizonylatoknak

adozona.hu

Évek óta napirenden van a jelenlegi kasszarendszer átalakításának terve, a nemrég elfogadott adócsomagban pedig már konkrét jogszabályokat is megfogalmaztak. Az új e-pénztárgép rendszer használatával elektronikus formában is lehet majd nyugtát adni, amelyhez a fogyasztók egy alkalmazáson keresztül férhetnek hozzá, olvasható a Deloitte sajtóközleményében.
Az új e-pénztárgép (ePG) rendszer lényege, hogy a jelenlegitől eltérően már nemcsak fizikai, hardveres formában elérhető kasszagépeket lehet használni az üzletekben, hanem szoftveres vagy akár felhőalapú rendszer használatára is lesz lehetőség nyugtaadásnál. Így elektronikus formában áll elő a bizonylat, amelyhez a vásárlók egy, a NAV által fenntartott speciális alkalmazáson keresztül férnek hozzá. Papíralapú másolat csak akkor kerül kibocsátásra az üzletekben, ha ezt a vásárló kifejezetten kéri.

Az e-nyugta – új elektronikus bizonylat részletszabályait szintén tartalmazza a mostani adócsomag. Az e-nyugtát a jelenlegihez képest jóval tágabb adattartalommal kell majd kiállítani, és a számlákhoz hasonlóan a nyugtáknál is lehetővé válik a korrekciós bizonylat kiállítása.

Az ePG rendszer jelentős áttörést hozhat a nyugtaadás terén, hiszen jelenleg csak nagyon szűk körben van lehetőség elektronikus nyugta kibocsátására. Ennek fő oka, hogy a kereskedelmi szektor nagy része online pénztárgép használatára kötelezett, amely kizárólag papíralapú bizonylatokat képes kiállítani. Így jelenleg korlátozott lehetőségek állnak rendelkezésre azok számára, akik a nyugtaadást például a saját vállalatirányítási rendszerükbe integrált módon szeretnék megvalósítani, vagy esetleg egy saját fejlesztésű alkalmazásban gondolkodnak és nem szeretnének hagyományos kasszagépet használni. Egyre nagyobb az igény arra is, hogy a számlákhoz hasonlóan a nyugták terén is elérhetőek legyenek az elektronikus bizonylatok – írják.

Az igényekre jelenthet megoldást az ePG rendszer. A mostani adócsomagban csak általános, főként eljárási jellegű szabályok kerültek elfogadásra, a részletszabályokat pedig majd kormányrendeletben rendezi a jogalkotó. Ezért jelenleg még nem tisztázott, hogy az ePG pontosan mely adózók számára lesz kötelező, mely tevékenységi körök lesznek érintettek, milyen feltételek mentén lesz lehetőség az áttérésre a mostani online pénztárgépekről, illetve, hogy pontosan mikortól lesz hatályos az új rendszer.

Az adócsomag alapján egyelőre annyi biztos, hogy az említett eljárási szabályok 2024. július 1-jétől lépnek hatályba, azonban az áfatörvénybe iktatott, e-nyugtákat illető új szabályok, amelyek összefüggésben állnak az ePG rendszerrel majd csak 2025. január 1-jével alkalmazandók. Egyelőre tehát a hatályba lépést illetően is tapasztalhatók bizonytalanságok ebben a témában – mondta Fábián Dorottya, a Deloitte adóosztályának partnere.

Az előzetes információk szerint a részletszabályokat tartalmazó kormányrendeletet várhatóan a következő hónapokban publikálják, de már addig is érdemes felmérni és fontolóra venni, hogy milyen előnyöket jelenthet az új rendszer és milyen módon lehet az abban rejlő előnyöket hasznosítani.

Ömlött a pénz a SZÉP-kártyákra, de mi lesz a változás után?
haszon.hu

2023-ban összesen 445 milliárd forintot töltöttek fel a munkáltatók a Széchenyi Pihenő Kártyákra, ami a negyedével, azaz több mint 90 milliárd forinttal haladta meg a 2022-ben látott összeget (354,7 milliárd forint) - írja közleményében a Nemzetgazdasági Minisztérium (NGM).
Decemberben ráadásul kiemelkedő szintet ért el a feltöltések mértéke: 2023 utolsó hónapjában 83 milliárd forint érkezett a dolgozók SZÉP-kártyájára. Ez 58 százalékkal volt magasabb, mint a 2022 decemberében (52,4 milliárd forint) feltöltött összeg.

A tájékoztatás szerint a 2023-as rekord-feltöltéshez a kormány is hozzájárult, amikor lehetővé tette, hogy 2023. augusztus 1. és 2023. december 31. között a munkáltatók az éves - 450 ezer forintos - kereten felül a SZÉP-kártyákra egyszeri, legfeljebb 200 ezer forint összeget utalhattak. Az intézkedésnek köszönhetően így 2023-ban 650 ezer forintra emelkedett a kedvező adó- és járulékfizetés mellett adható munkavállalói elismerés keretösszege, valamint ebben az időszakban a SZÉP-kártyákon rendelkezésre álló összegeket a családok hidegélelmiszerek vásárlására is felhasználhatták (ez a lehetőség megszűnt idén januártól. A szerk.).


Az intézkedés hatására csaknem 5 ezer új munkáltató lépett be a SZÉP-kártya rendszerébe, továbbá a munkáltatók 30 százaléka biztosította a megnövelt összeget.

2023-ban kártyabirtokosok összesen 449,4 milliárd forintot költöttek, amiből a decemberi költések összege 64,2 milliárd forintot tett ki, 87 százalékkal többet, mint a 2022 decemberi költések összege (34,4 milliárd forint).

A családok tavaly augusztusban, szeptemberben, októberben, novemberben és decemberben összesen 53,9 milliárd forintot fordítottak élelmiszervásárlásra. Az adatok a minisztérium tájékoztatása szerint arra is rámutatnak, hogy az élelmiszervásárlás lehetősége nem a turisztikai célú fogyasztástól vonta el a forrást, hanem azon felül realizálódott további költés.

